ตลาดหุ้นปิดเช้าร่วงอีก 28.36 จุด
หุ้นไทยปิดภาคเช้ารูดลงกว่า 28 จุด อ่อนไหวค่าเงินบาทแข็ง
20 มี.ค. 2556

หุ้นไทยปิดภาคเช้ารูดลงกว่า 28 จุด อ่อนไหวค่าเงินบาทแข็ง ซื้อขายช่วงเช้ากว่า 4.4 หมื่นล้านบาท
ตลาดหุ้นยังคงปรับตัวลงต่อเนื่องจากวานนี้ (19 มี.ค.) นักลงทุนยังคงนำปัจจัยเดิมการแข็งค่าเงินบาทในรอบ 16 ปี มาสร้างความกังวลกับการลงทุน ประกอบกับตลาดหุ้นไทยที่ปรับตัวขึ้นต่อเนื่องขึ้นไปแตะ 1,601.34 จุด สูงสุดใหม่ในรอบ 19 ปี  เมื่อมีข่าวเข้ามากระทบทำให้อ่อนไหวต่อข่าวและปรับตัวลงแรงอีกวัน
ดัชนีช่วงเช้าปิดที่  1,539.89 จุด ลดลง 28.36 จุด หรือ -1.81 % มูลค่าซื้อขาย 44,167.17 จุด 
หลักทรัพย์ที่มีมูลค่าซื้อขายสูงสุด 5 อันดับแรก คือ
1. BTS           ปิด   9.45   บาท    เพิ่มขึ้น    0.10      บาท    มูลค่าซื้อขาย    1,608.44 ล้านบาท
2. INTUCH    ปิด   75.25  บาท    ลดลง        1       บาท    มูลค่าซื้อขาย     1,508.51  ล้านบาท 
3. PTT            ปิด     332    บาท  ลดลง         6       บาท   มูลค่าซื้อขาย     1,463.01   ล้านบาท 
4. ITD           ปิด     7.85   บาท   ลดลง         1.05   บาท   มูลค่าซื้อขาย     1,351.82   ล้านบาท
5. TRUE        ปิด     7.60   บาท   ลดลง        0.15    บาท    มูลค่าซื้อขาย    1,236.75    ล้านบาท     
นายปริญทร์ กิจจาทรพิทักษ์ ผู้บริหารสายงานวิเคราะห์หลักทรัพย์ และกลยุทธ์การลงทุน บริษัทหลักทรัพย์ เคทีบี (ประเทศไทย ) กล่าวว่า ตลาดหุ้นปรับฐานช่วงสั้น  ๆ ซึ่งใช้เวลาอีก 1-2 วันจากนี้ช่วงนี้จึงเห็นการเคลื่อนไหวของดัชนีลักษณะนี้ไปก่อน ซึ่งการเก็บหุ้นวันนี้จะหวังการขึ้นแรง ๆ ไม่ได้  ต้องถือรอ
“ตลาดหุ้นปรับตัวลงแรง ๆ ทำให้การปรับฐานจบเร็วและมีโอกาสปรับตัวขึ้นได้เร็วขึ้น จากหัวใจสำคัญปัจจัยพื้นฐานของเศรษฐกิจไทยที่ยังอยู่ในภาพการเติบโต และการลงทุนใหม่ โครงการโครงสร้างพื้นฐาน 2.2 ล้านล้านบาท จะทำให้เศรษฐกิจไทยในอีก 5 ปีข้างหน้าเติบโตขึ้นต่อเนื่อง” นายปริญทร์ กล่าว